[{"text_idx": "#000000", "text": "Artoman\u0303a Txakolina SL enpresak, Arabako Txakolina JD duen mahats ekoizle nagusiak, 2005ean ekin zion upeltegiaren eraikuntzari, txakolinaren berezko lanketari metodo berritzaileen bitartez heltzeko asmoz, ordura arte artatu gabeko merkatu eremuak aseko zituen maila handiko ardo aukera zabala lortze aldera. Instalazio hauek abiarazita, geure arbasoek hasitako hiru belaunaldiko proiektu familiarra borobildu dugu, beti lehen sektoreari lotuta egon dena, bereziki ardogintzari."}, {"text_idx": "#000001", "text": "2009 2010 denboraldian upeltegiak bere lehen produktu partida merkaturatu zuen, \u201cOndarrabi Zuri\u201d bertako barietatearen kalitate oneneko mahats hautaketaz egina. Barietate nagusia hori bada ere, \u201cGros Manseng\u201d, \u201cPetit Manseng\u201d eta \u201cPetit Courbu\u201d barietateek emandako ukitu organoleptikoak ere baditu, eta emaitza txakolin zuria da, barietateko izaera argia eta 12o inguruko graduazio alkoholikoa dituena, freskoa, distiratsua eta fruta gustukoa. Lanketa prozesuan krioberatzea sartzeak nabarmen biziagotzen ditu kortxoa kentzean biziki agertzen diren lurrinak."}, {"text_idx": "#000003", "text": "Helbidea: Masalarreina z.g. 01468, Artoman\u0303a-Amurrio"}, {"text_idx": "#000005", "text": "Momentu hartan, jauregia dorre bandokidea zenaren inguruan egitea erabaki zuten, beren ondarea hobetzeko. Garaiko dokumentuek adierazten dute mahastiak zeudela eta horri lotutako ondasunen artean daude."}, {"text_idx": "#000006", "text": "Halaber, Murgako Dorretxearen orain dela gutxiko berritzea egin bitartean, mendeetan zehar pareta zaharrek gordetako sekretuak azalera atera dira. Sekretu horien artean, eraikina inguratzen zuten mahastien fruitua ardo egiteko lakoa zegoela. Etxean egindako ardoa denez, inongo zalantzarik gabe jaso dezake txakolin izena."}, {"text_idx": "#000007", "text": "Hori guztiagatik eta Arabako Txakolina/Chacoli\u0301 de Alava Jatorri Deitura jasotzeari esker, abentura bitxi bati ekin genion: mahastien laborea berreskuratu nahi dugu, antzinean dorreak eta horren jauregiak izan zuten distira mantentzeko; gainera, XIII. mendean Juan Sanchez de Murgak (Txikubi\u0301n edo Chiquili\u0301n ezizenez ezaguna) sortu zuenetik, familia berak zaindu du jauregia."}, {"text_idx": "#000009", "text": "Aurkituriko lehen idazkiek erakusten dute jada 964. urtean txakolin ekoizpena ohikoa zela Laudion eta arrunta omen zen haraneko nekazarien artean. 964. urtean, txakolinari buruzko lehen aipamen horretan Gardeako San Victor eta Santiago monasterioa aipatzen dira, hari egindako mahasti batzuen dohaintzagatik; mila urte luze geroago eta leku berean, Beldui upeltegia hasi zen txakolinaren lehen uztak merkaturatzen."}, {"text_idx": "#000010", "text": "XVIII. mendeko baserri batean nekazaritza ustiategia dugu gaur egun.\nZazpi hektarea mahasti ditu eta gure eskualdean galduta zegoen ardoaren ekoizpen ohitura berreskuratzen lehenetakoa izan zen."}, {"text_idx": "#000013", "text": "Sen\u0303ori\u0301o de Astobiza Upeltegia naturaz inguraturiko leku batean kokatuta dago, instalazio modernoenekin eta horrek \u201cSen\u0303ori\u0301o de Astobiza\u201d gure kalitatezko txakolina egitea ahalbidetzen digu."}, {"text_idx": "#000014", "text": "Gure mahatsa artisautzako prozeduren bidez erein eta biltzen dugu, mahats mordo bakoitza ahalik eta kontu handienarekin tratatuta. Behin jasota, prozesu mekanizatuek azkeneko botilaratzera arteko ardogintza prozesu ezin hobea ziurtatzen dute. Interesa dutenak animatzen ditugu upeltegia, mahastiak zein instalazioak bisitatzera."}, {"text_idx": "#000015", "text": "Atsegin handiz azalduko dugu mahatsaren prozesu osoa, zelaitik koparaino, eta gure txakolina dastatuko dugu."}, {"text_idx": "#000017", "text": "Aiaraldea edo Aiarako Kuadrilla da Araba osatzen duten zazpi kuadrilla edo eskualdeetako bat, probintziako ipar-mendebaldean eta izen bereko haranean kokatua."}]